钦定古今图书集成/明伦汇编/宫闱典/第013卷 > 日知录 > 《太上皇置酒未央宫论》尹起莘
## 钦定古今图书集成/明伦汇编/宫闱典/第013卷 > 日知录 > 《太上皇置酒未央宫论》尹起莘

央宫之类是也。丹霄之宴，前固已论之矣，未央置酒
之义，可得闻乎？夫人主一日万几，若责以昏定晨省
之礼，朝夕娱侍之乐，诚有未易然者。至于以时侍奉，
如五日一朝之类，独不可举而行之乎？太宗自正位
以来，至于终上皇之身，未闻有所谓奉亲之乐、孝养
之事，独此一书于册，则夫武德九年之后，贞观九年
之前，首尾十载，所谓为天子父以天下养者，仅有是
耳。中间徒闻欲幸九成宫避暑，而上皇留于宫中，见
诸马周之疏，而亦不闻为之少柅其行。后虽欲营大
明宫为上皇清暑之所，然亦不果居之臣。故因置酒
未央之事，而知太宗之简于事亲，正所谓至美之中
有不美存者此也。我朝孝宗皇帝恭奉上皇垂三十
载，孝养之诚，始终如一，七日一朝，有加无已，是岂唐
之太宗所可同日语哉！尊谥曰孝，真无愧矣。然则君
子观《纲目》所书太宗置酒之事，安得不于我孝宗而
三叹三咏？